# NÁVRH

**Zmluva o dielo č….......... /..............**

**uzatvorená podľa ust. § 536 a nasl. Obchodného zákonníka**

(ďalej len „zmluva“)

# ZMLUVNÉ STRANY

1.1 **Objednávateľ: Obec Vyšný Orlík**

Sídlo: Vyšný Orlík 14

Štatutárny zástupca: **Mgr. Ján Džupin – starosta obce**

Zástupca na rokovanie

o veciach zmluvných:

technických :

IČO: 00331252

DIČ: 2020784953

IČ DPH: Obec Vyšný Orlík nie je platcom DPH Bankové spojenie:

IBAN:

Telefón:

Fax:

e - mail:

(ďalej len „objednávateľ“)

1.2 **Zhotoviteľ:** .........................................................................

Sídlo: .........................................................................

Štatutárny orgán: .........................................................................

Zápis v registri: .........................................................................

Zástupca na rokovanie

o veciach zmluvných: ........................................................................

technických: ........................................................................

IČO: ........................................................................

DIČ: ........................................................................

IČ DPH: ........................................................................

Bankové spojenie: ........................................................................

IBAN: ........................................................................

Telefón: ........................................................................

e - mail: ........................................................................

(ďalej len „zhotoviteľ“)

# VÝCHODISKOVÉ PODKLADY A ÚDAJE

2.1 Táto zmluva je výsledkom verejného obstarávania zákazky pod názvom: Komunitné centrum Vyšný Orlík, ako zákazky s nízkou hodnotou podľa § 117 zákona č. 343/2015 Z.z. o verejnom obstarávaní.

* 1. Názov stavby: "Komunitné centrum Vyšný Orlík", ktorá sa realizuje v rámci projektu „Komunitné centrum Vyšný Orlík“.
	2. Projekt pre stavebné povolenie a realizáciu stavby, vypracoval zodpovedný projektant Ing. Martin Lopušniak, PhD.

# PREDMET PLNENIA ZMLUVY A KOMPLEXNOSŤ DODÁVKY

* 1. Zhotoviteľ sa zaväzuje, že za podmienok dohodnutých v tejto zmluve zhotoví pre objednávateľa dielo „Komunitné centrum Vyšný Orlík“, v rámci Žiadosti o nenávratný finančný príspevok s názvom: „Komunitné centrum Vyšný Orlík“, kód ITMS2014+: 312061Q766, ktorý je financovaný pomocou nenávratného finančného príspevku Poskytovateľa v rámci výzvy (kód výzvy: OPLZ- PO6-SC611-2017-1), vyhlásenej Ministerstvom vnútra Slovenskej republiky.

Zhotoviteľ je povinný oboznámiť sa počas plnenia tejto zmluvy s aktuálne platnou Zmluvou

o poskytnutí nenávratného finančného príspevku uzatvorenou medzi objednávateľom a Poskytovateľom NFP (ďalej len „zmluva o poskytnutí NFP“) a Všeobecnými zmluvnými podmienkami k tejto zmluve o poskytnutí NFP zverejnenými na webovej stránke Poskytovateľa NFP v súlade s platnou legislatívou.

* 1. Účelom zhotovenia vyššie uvedeného predmetu zmluvy je výstavba nového komunitného centra s cieľom rozšíriť komunitno-spoločenské aktivity v obci Vyšný Orlík.
	2. Zhotoviteľ vykoná dielo podľa:
		+ predloženej **projektovej dokumentácie**, ktorej obsah je záväzným podkladom pre vyhotovenie položkovitej kalkulácie rozpočtu diela, v plnom rozsahu súťažných podkladov,
		+ **rozpočtu diela** vrátane ostatných nákladov za súvisiace služby vyplývajúce zo zmluvy, ktorý vyhotovil zhotoviteľ (cenová ponuka vypracovaná dňa .................) ako Prílohu č. 1 tejto zmluvy.
	3. Stavbou sa rozumie súhrn všetkých materiálov, stavebných hmôt a dielcov, výrobkov, prác a výkonov, strojov a zariadení špecifikovaných v predloženej projektovej dokumentácii.
	4. Zhotoviteľ sa zaväzuje vykonať dielo v rozsahu a za podmienok dohodnutých v tejto zmluve na profesionálnej úrovni s odborne spôsobilými osobami, vo vlastnom mene, na vlastnú zodpovednosť a nebezpečenstvo, pričom bude rešpektovať všetky zákony, právne predpisy a normy platné na území Slovenskej republiky, a tiež rozhodnutia príslušných dotknutých orgánov.
	5. Objednávateľ sa zaväzuje, že dokončené dielo prevezme a zaplatí za jeho zhotovenie dohodnutú cenu, ak dielo nebude vykazovať nedostatky, ktoré môžu mať zásadný vplyv na jeho prevádzkovanie.

# ČAS PLNENIA

* 1. Zhotoviteľ sa zaväzuje zhotoviť predmet zmluvy vymedzený v článku III. bode 3.1

#  Prevzatie staveniska: Do 15 kalendárnych dní od vystavenia objednávky

#  verejným obstarávateľom

#  Termín plnenia: do 6 mesiacov odo dňa protokolárneho prevzatia staveniska

Povinnosť zhotoviteľa zhotoviť dielo sa považuje za splnenú protokolárnym odovzdaním a prevzatím celého diela.

* 1. Ak zhotoviteľ pripraví dielo alebo jeho dohodnutú časť na odovzdanie pred dohodnutým termínom, zaväzuje sa objednávateľ toto dielo prevziať aj v skoršom ponúknutom termíne, bez nároku zhotoviteľa na finančné zvýhodnenie.
	2. Pre zabezpečenie riadneho a včasného plnenia podľa tejto zmluvy zhotoviteľ požaduje a objednávateľ sa zaväzuje odovzdať zhotoviteľovi projektovú dokumentáciu potrebnú na začatie výstavby, stavebné povolenia, vyjadrenia dotknutých orgánov štátnej správy, vyjadrenia správcov inžinierskych sietí pri odovzdaní staveniska. Zhotoviteľ sa zaväzuje prevziať stavenisko od objednávateľa do 30 dní odo dňa nadobudnutia účinnosti zmluvy.
	3. Zhotoviteľ je povinný bez meškania písomne informovať objednávateľa o vzniku akejkoľvek udalosti, ktorá by mohla mať vplyv na kvalitu a lehotu zhotovenia diela.
	4. Zhotoviteľ sa zaväzuje predložiť objednávateľovi pri prevzatí staveniska harmonogram postupu výstavby s vecným, časovým a finančným plánom a doklad o uzavretí poistnej zmluvy na poistenie zodpovednosti za škodu pri výkone podnikateľskej činnosti na poistnú sumu minimálne vo výške Zmluvnej ceny bez DPH. Zhotoviteľ je povinný pri prevzatí Staveniska predložiť Objednávateľovi osvedčenú kópiu poistnej zmluvy, resp. iného rovnocenného dokladu preukazujúceho platnosť poistenia podľa tohto bodu Zmluvy.

# CENA DIELA

* 1. Cena za zhotovenie predmetu zmluvy v rozsahu čl. III. bodu 3.1 je stanovená dohodou zmluvných strán, v súlade so zákonom č. 18/1996 Z. z. o cenách v znení neskorších predpisov, vyhláškou MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov, je doložená položkovitou kalkuláciou rozpočtu diela vrátane ostatných nákladov za súvisiace služby vyplývajúce zo zmluvy, ktorú vyhotovil zhotoviteľ a tvorí Prílohu č. 1 k tejto zmluve. Takto dohodnutá cena je pre zhotoviteľa záväzná a predstavuje sumu:

cena bez DPH €

DPH 20% €

# cena vrátane DPH €

(Slovom )

* 1. Cena diela podľa bodu 5.1 je stanovená ocenením jednotlivých položiek výkazu výmer podľa súťažných podkladov jednotkovými cenami, ktoré sú pre zhotoviteľa pri zhotovení tohto diela záväzné.
	2. Všetky práce na diele, ktorých sa zmluva týka, budú uhradené na základe záväzných jednotkových cien a skutočne zrealizovaných dodávok a prác, odsúhlasených a potvrdených technickým dozorom objednávateľa.
	3. Cena pokrýva celý zmluvný záväzok a všetky náležitosti a veci nevyhnutné na riadne vykonanie a odovzdanie predmetu zmluvy, ktoré umožnia objednávateľovi riadne nakladanie s odovzdaným predmetom zmluvy.
	4. V cene za zhotovenie diela sú obsiahnuté aj náklady na vybudovanie, prevádzku, údržbu a vypratanie zariadenia staveniska zhotoviteľa, vyhotovenie dokumentácie skutočného zhotovenia stavby a zabezpečení ostatných záväzkov zhotoviteľa z tejto zmluvy.
	5. V prípade, že počas realizácie diela nastane potreba zmeny použitých materiálov, konštrukcií a druhov stavebných prác oproti projektovej dokumentácii, musí byť každá zmena vopred odsúhlasená projektantom, technickým dozorom objednávateľa, zaznamenaná v stavebnom denníku.
	6. Použitie ekvivalentu oproti projektovej dokumentácii pri realizácii diela podlieha predchádzajúcemu odsúhlaseniu projektantom a technickým dozorom objednávateľa. Bez odsúhlasenia nie je možné ekvivalent použiť resp. zabudovať.
	7. Pri uzatváraní dodatkov k zmluve, budú po predchádzajúcom odsúhlasení dohodnuté práce naviac za cenu určenú nasledovne:
		1. ak pôjde o položky prác, ktoré obsahuje ponukový rozpočet, použije sa jednotková cena z ponukového rozpočtu,
		2. ak pôjde o položky prác, ktoré neobsahuje ponukový rozpočet, použije sa jednotková cena z cenníka, podľa ktorého bol vypracovaný rozpočet, v cenovej úrovni ponukového rozpočtu,
		3. ak pôjde o položky prác, ktoré neobsahuje ponukový rozpočet a ani cenník, podľa ktorého bol vypracovaný rozpočet, použije sa individuálna kalkulácia s použitím úrovne réžie a zisku ponukového rozpočtu, ak z okolností daného prípadu nevyplynie niečo iné.

# PLATOBNÉ PODMIENKY

* 1. Objednávateľ neposkytuje zhotoviteľovi finančné preddavky ani zálohy na predmet zmluvy.
	2. Cena za dielo bude Zhotoviteľovi uhradená priebežne, na základe čiastkových faktúr vystavených podľa skutočne vykonaných prác v mesačných intervaloch. Čiastkové faktúry bude Zhotoviteľ predkladať Objednávateľovi do 15. dňa v mesiaci nasledujúcom po mesiaci skutočne vykonaných prác, ktoré sú predmetom faktúry.
	3. Zhotoviteľ musí svoje práce vyúčtovať overiteľným spôsobom. Podkladom pre vystavenie faktúry je súpis skutočne vykonaných druhov a množstiev prác zhotoviteľa, odsúhlasený a podpísaný stavebným dozorom objednávateľa. Súpis vykonaných prác je súčasťou faktúry, musí byť zostavený prehľadne, pričom sa musí dodržiavať poradie položiek a označenie, ktoré je v súlade s oceneným popisom podľa zmluvy. Súčasťou faktúry je takisto zisťovací protokol. Prípadné zmeny a doplnky zmluvy je potrebné vo faktúre zvýrazniť a na požiadanie uviesť oddelene.
	4. Lehota splatnosti faktúr za vykonané práce je 60 dní odo dňa ich doručenia objednávateľovi. Zmluvné strany výslovne uvádzajú, že vzhľadom na skutočnosť, že predmet plnenia tejto zmluvy je podľa čl. III. financovaný z Operačného program ľudské zdroje, je lehota splatnosti faktúr v súlade s ustanovením § 340b Obchodného zákonníka a nie je v hrubom nepomere k právam a povinnostiam zhotoviteľa podľa ustanovenia § 369d Obchodného zákonníka.
	5. Zhotoviteľ zodpovedá za správnosť a úplnosť doručených faktúr. Faktúry musia obsahovať náležitosti uvedené v § 74 zákona č. 222/2004 Z. z. o dani z pridanej hodnoty v znení neskorších predpisov, ako aj náležitosti dohodnuté touto zmluvou.

Ďalej sa zmluvné strany dohodli, že predložená faktúra bude obsahovať aj údaje, ktoré nie sú uvedené v zákone o DPH, a to:

* + 1. číslo Zmluvy,
		2. termín splatnosti faktúry,
		3. forma úhrady,
		4. označenie peňažného ústavu a číslo účtu, na ktorý sa má platba vykonať,
		5. meno, podpis, odtlačok pečiatky a telefonické spojenie vystavovateľa faktúry,
		6. prílohou faktúry bude dodací list – súpis dodaných prác za fakturované obdobie s vyznačením jednotkovej ceny za fakturovanú položku (s DPH a bez DPH), počet jednotiek, celková cena (s DPH a bez DPH), zisťovací protokol
		7. ITMS kód projektu, názov projektu
	1. V prípade, že faktúry nebudú obsahovať požadované náležitosti, zistia sa vecné alebo obsahové chyby či nejasnosti, objednávateľ je oprávnený vrátiť ich zhotoviteľovi na doplnenie resp. prepracovanie. V takom prípade začína plynúť nová lehota splatnosti doručením opravených faktúr objednávateľovi.
	2. Platby za vykonané práce nemajú vplyv na záruky poskytované zhotoviteľom a neplatia ako doklad o prevzatí prác a dodávok.

# ZÁRUČNÁ DOBA - ZODPOVEDNOSŤ ZA VADY

* 1. Zhotoviteľ zodpovedá za to, že predmet zmluvy bude zhotovený podľa projektovej dokumentácie a podmienok zmluvy, a že minimálne počas záručnej doby bude mať vlastnosti dohodnuté v zmluve.
	2. Zhotoviteľ zodpovedá za vady a nedorobky, ktoré predmet zmluvy bude mať v čase jeho odovzdania objednávateľovi. Za vady, ktoré sa prejavia po odovzdaní diela zodpovedá zhotoviteľ iba vtedy, ak boli spôsobené porušením jeho povinností.
	3. Zhotoviteľ nezodpovedá za vady diela, ktoré budú spôsobené použitím podkladov a vecí poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť alebo na ňu upozornil objednávateľa a ten na ich použití trval.
	4. Záručná doba je 60 mesiacov a začne plynúť odo dňa odovzdania a prevzatia diela objednávateľom. U zariadení, na ktoré výrobca dáva inú záručnú dobu uvedenú v záručnom liste, platí záručná doba udaná výrobcom, minimálne však 24 mesiacov. Pri odovzdaní diela zhotoviteľ odovzdá zoznam všetkých zariadení s kratšou zárukou ako 60 mesiacov, s uvedením záručnej doby danej výrobcom.
	5. Zhotoviteľ sa zaväzuje pre prípad vady diela, že počas záručnej doby má objednávateľ právo požadovať a zhotoviteľ povinnosť bezplatne odstrániť vady.
	6. Zhotoviteľ sa zaväzuje začať s odstraňovaním prípadných vád predmetu plnenia v zmysle tohto článku do 3 pracovných dní od uplatnenia oprávnenej reklamácie objednávateľa alebo nástupcu a vady odstrániť v čo najkratšom technicky možnom čase. Termín odstránenia vád dohodnú zmluvné strany písomne.
	7. Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou do rúk oprávneného zástupcu zhotoviteľa podľa čl. I. tejto zmluvy.
	8. Ak zhotoviteľ neodstráni vady v dohodnutej lehote, objednávateľ má právo zabezpečiť ich odstránenie na náklady zhotoviteľa.
	9. Vadou diela sa rozumie odchýlka v kvalite, rozsahu alebo parametroch stanovených projektovou dokumentáciou, touto zmluvou a všeobecne záväznými technickými normami a predpismi.
	10. Nedorobkom sa rozumie nedokončená práca oproti stavu v akom bola navrhovaná projektovou dokumentáciou.
	11. Havarijné stavy t. j. následky vád, ktorých odstránenie neznesie odklad, a za ktoré nesie zodpovednosť zhotoviteľ, je zhotoviteľ povinný odstrániť bezodkladne po ich nahlásení.

# PODMIENKY VYKONANIA DIELA

* 1. Zhotoviteľ zhotoví dielo vo vlastnom mene, na svoje náklady a na vlastné nebezpečenstvo. Nebezpečenstvo škody na diele nesie na základe tejto zmluvy zhotoviteľ v rozsahu svojho predmetu plnenia.
	2. Objednávateľ zmluvne zaväzuje zhotoviteľa, že počas doby realizácie stavebných prác zamestná podľa zákona č.311/2001 Z. z. (Zákonník práce) minimálne dve osoby spĺňajúce kumulatívne nasledovné predpoklady:
1. patria k marginalizovanej rómskej komunite, a zároveň
2. sú nezamestnané, pričom uprednostnené budú dlhodobo nezamestnané osoby

Pri hľadaní vhodných uchádzačov o zamestnanie spĺňajúcich kumulatívne predpoklady podľa písm. a) a b) vyššie poskytne Objednávateľ zhotoviteľovi potrebnú súčinnosť spočívajúcu v predložení zoznamu osôb, ktoré tieto predpoklady spĺňajú. Splnenie predpokladov uchádzačmi o zamestnanie podľa písm. a) a b) vyššie sa preukáže čestným vyhlásením uchádzača o zamestnanie o tom, že patrí k marginalizovanej rómskej komunite (podmienka podľa písm. a) vyššie) a relevantným potvrdením príslušného úradu práce o zaradení uchádzača do evidencie uchádzačov o zamestnanie resp. do evidencie dlhodobo nezamestnaných (podmienka podľa písm. b) vyššie).

Ak zhotoviteľ nevyberie zo zoznamu osôb predloženého Objednávateľom vhodného uchádzača o zamestnanie, je zhotoviteľ oprávnený zamestnať iné osoby spĺňajúce kumulatívne predpoklady podľa písm. a) a b) vyššie. Objednávateľ je povinný zaviazať zhotoviteľa na preukázanie splnenia povinnosti zhotoviteľa zamestnať minimálne dve osoby spĺňajúce predpoklady podľa písm. a) a b) vyššie, a to predložením dokumentov preukazujúcich jej splnenie (napr. pracovná zmluva, dohoda o vykonaní práce a podobne, vrátane čestných prehlásení uchádzačov o zamestnanie a potvrdenia z príslušného úradu práce). Objednávateľ je povinný následne predložiť tieto dokumenty Poskytovateľovi vrátane súhlasov uchádzačov o zamestnanie so spracovaním osobných údajov. Zmluvná Povinnosť Objednávateľa týkajúca sa zamestnania minimálne dvoch osôb spĺňajúcich kumulatívne predpoklady uvedené v písm. a) a b) vyššie bude považovaná za splnenú, ak dôjde k zamestnaniu týchto osôb počas doby realizácie stavebných prác.

* 1. Objednávateľ sa zaväzuje zabezpečiť v rámci záväzkového vzťahu s každým Dodávateľom Projektu povinnosť Dodávateľa Projektu strpieť výkon kontroly/auditu súvisiaceho s dodávaným tovarom, službami a stavebnými prácami kedykoľvek počas platnosti a účinnosti Zmluvy, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
	2. Zhotoviteľ nesmie stavbu ako celok odovzdať na zhotovenie inému subjektu.
	3. Objednávateľ odovzdá zhotoviteľovi stavenisko pre vykonávanie stavebných prác tak, aby zhotoviteľ mohol na ňom začať práce v súlade s projektom a s podmienkami zmluvy. Súčasne s odovzdaním staveniska odovzdá objednávateľ zhotoviteľovi aj stavebné povolenie a projektovú dokumentáciu potrebnú na vykonanie diela.
	4. Objednávateľ odovzdá zhotoviteľovi vyjadrenia správcov inžinierskych sietí, orgánov štátnej správy a podmienky, za ktorých je možné vykonávať stavebné práce.
	5. Objednávateľ presne vymedzí hranice staveniska.
	6. Súčasne s odovzdaním staveniska objednávateľ určí prístupové cesty pre vjazd na stavenisko.
	7. Ak v súvislosti so začatím prác na stavenisku bude potrebné umiestniť alebo premiestniť dopravné značky podľa predpisov o pozemných komunikáciách v súvislosti s realizáciou stavebných prác, obstará a uhradí tieto práce zhotoviteľ.
	8. Povolenie na dočasné užívanie verejných a iných plôch obstaráva zhotoviteľ a znáša aj prípadné poplatky.
	9. Zhotoviteľ zabezpečí na svoje náklady obstaranie, dopravu a skladovanie všetkých materiálov, stavebných hmôt a dielcov, výrobkov, strojov a zariadení a ich presun zo skladu na stavenisko, ako aj stráženie staveniska, vrátane ostatných zariadení staveniska.
	10. Zhotoviteľ zabezpečí v celom rozsahu plnenie vyplývajúce z ustanovení nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko.
	11. Zhotoviteľ v plnom rozsahu zodpovedá za bezpečnosť práce a technických zariadení pri realizácii stavebných prác v súlade s ustanoveniami vyhlášky Ministerstva práce, sociálnych vecí a rodiny SR č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov.
	12. Zhotoviteľ zodpovedá za bezpečnosť a ochranu zdravia vlastných pracovníkov.
	13. Zhotoviteľ zodpovedá za čistotu a poriadok na stavenisku a prístupových cestách k nemu. Zhotoviteľ odstráni na vlastné náklady odpady, ktoré sú výsledkom jeho činnosti.
	14. Objednávateľ zabezpečí možnosť napojenia na odber elektrickej energie a úžitkovej vody. Náklady na úhradu spotrebovaných energií hradí objednávateľ a sú súčasťou zmluvnej ceny podľa čl. V tejto zmluvy.
	15. Objednávateľ zabezpečí všetky rozhodnutia orgánov štátnej správy potrebné pre vykonanie diela, ktoré je zhotoviteľ povinný rešpektovať.
	16. Zhotoviteľ je povinný vyzvať stavebný dozor objednávateľa na preverenie prác, ktoré v ďalšom postupe budú zakryté alebo sa stanú neprístupnými. Výzva mu musí byť doručená písomne najmenej 3 pracovné dni vopred. Výzva sa môže uskutočniť zápisom v stavebnom denníku, pokiaľ taký zápis stavebný dozor objednávateľa potvrdí svojim podpisom.
	17. Ak sa stavebný dozor objednávateľa na preverenie prác v určenej lehote nedostaví, hoci bol na to riadne vyzvaný, je objednávateľ povinný uhrádzať náklady dodatočného odkrytia, pokiaľ také odkrytie požaduje. Ak sa však pri dodatočnom odkrytí zistí, že práce boli vykonané chybne, znáša náklady dodatočného odkrytia zhotoviteľ.
	18. Zhotoviteľ je povinný prizvať stavebný dozor objednávateľa na kontrolu najmä týchto prác:
* na kontrolu rozvodov inštalácií pred zakrytím,
* na preverenie jednotlivých vrstiev konštrukcií, podľa vrstiev predpísaných projektom a vysloviť súhlas pre realizáciu ďalšej vrstvy,

8.20 Zhotoviteľ sa zaväzuje vyzvať minimálne 3 pracovné dni vopred objednávateľa, resp. stavebný dozor objednávateľa k účasti na skúškach podľa bodu 9.7. o vykonaných skúškach vedie zhotoviteľ záznam v stavebnom denníku.

* 1. Zhotoviteľ je povinný viesť stavebný denník v súlade s § 46d zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a § 28 vyhlášky č. 453/2000 Z. z., ktorou sa vykonávajú niektoré ustanovenia stavebného zákona.
	2. Objednávateľ a stavebný dozor objednávateľa je oprávnený kontrolovať vykonávanie diela. Ak zistia, že zhotoviteľ vykonáva dielo v rozpore so svojimi povinnosťami je objednávateľ oprávnený dožadovať sa zápisom v stavebnom denníku toho, aby zhotoviteľ odstránil vady vzniknuté chybným vykonávaním diela a toto vykonával riadnym spôsobom. Ak tak zhotoviteľ neurobí ani v primeranej lehote mu na to poskytnutej a postup zhotoviteľa by viedol nepochybne k podstatnému porušeniu zmluvy, je objednávateľ oprávnený od zmluvy odstúpiť.
	3. Stavebný dozor objednávateľa môže na základe vlastného uváženia v priebehu plnenia zmluvy požiadať zhotoviteľa o predloženie atestu a certifikátu konkrétneho výrobku pred resp. počas jeho zabudovania.
	4. Zhotoviteľ zabezpečí účasť svojich pracovníkov na preverovaní svojich prác a dodávok, ktoré vykonáva stavebný dozor objednávateľa alebo iný zodpovedný zástupca objednávateľa a bez meškania vykoná opatrenia na odstránenie zistených nedostatkov a odchýlok od projektu.

# REALIZÁCIA A ODOVZDANIE DIELA

* 1. Objednávateľ, resp. stavebný dozor objednávateľa má počas realizácie diela právo priebežnej kontroly, právo upozorniť zhotoviteľa na prípadné vady a odchýlky od projektu a právo požadovať v primeranej lehote odstránenie týchto nedostatkov.
	2. Zhotoviteľ bezodkladne upozorní objednávateľa, resp. stavebný dozor objednávateľa na jeho prípadné nevhodné pokyny na zhotovenie diela. Prerušenie prác z tohto dôvodu nie je omeškaním na strane zhotoviteľa.
	3. Nebezpečenstvo škody na diele, ako aj na veciach a materiáloch potrebných na zhotovenie diela znáša zhotoviteľ až do protokolárneho odovzdania diela objednávateľovi.
	4. Zhotoviteľ je povinný zúčastňovať sa pracovných porád a kontrol na stavbe, ktoré v priebehu realizácie zvolá objednávateľ alebo stavebný dozor s tým, že ich presný termín mu bude písomne oznámený minimálne 5 pracovných dní vopred.
	5. Zhotoviteľ odovzdá dokončené dielo v zmysle projektovej dokumentácie a spíše s objednávateľom preberací protokol o odovzdaní a prevzatí diela.
	6. Podmienkou odovzdania a prevzatia diela je úspešné vykonanie všetkých skúšok predpísaných osobitnými predpismi, záväznými normami a projektovou dokumentáciou. Doklady o týchto skúškach podmieňujú prevzatie diela.
	7. Dielo bude zhotoviteľom odovzdané a objednávateľom prevzaté aj v prípade, že v preberacom protokole

- v zápise o odovzdaní a prevzatí diela budú uvedené vady a nedorobky, ktoré samy o sebe ani v spojení s inými nebránia plynulej a bezpečnej prevádzke (užívaniu). Tieto zjavné vady a nedorobky musia byť uvedené v preberacom protokole o odovzdaní a prevzatí diela so stanovením termínu ich odstránenia.

* 1. Prevzatím predmetu zmluvy prechádza vlastnícke právo a nebezpečenstvo škody na objednávateľa.
	2. Zhotoviteľ odovzdá objednávateľovi najneskôr v čase doručenia výzvy zhotoviteľa k odovzdaniu a prevzatiu diela podľa čl. IX. bod 9.5 nasledovné doklady nevyhnutné ku kolaudačnému konaniu a užívaniu stavby minimálne v dvoch vyhotoveniach:
		1. *Dokumentáciu skutočného realizovania stavby so zakreslením všetkých zmien, ku ktorým došlo počas realizácie stavby potvrdenú zhotoviteľom.*
		2. *Certifikáty preukázania zhody stavebných výrobkov (zákon č. 133/2013 Z. z. o stavebných* v*ýrobkoch a o zmene a doplnení niektorých zákonov v znení*

*neskorších predpisov a zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov.*

* + 1. *Osvedčenia o akosti použitých materiálov a konštrukcii.*
		2. *Doklad o zneškodnení prípadne zhodnotení odpadov, ktoré vznikli pri realizácii stavby (doklad o prevzatí odpadu a fotokópie záznamov o prevádzke vozidiel ktorými bol odpad vyvážaný).*
		3. *Stavebné denníky (montážne denníky).*
		4. *Správy o vykonaní odborných prehliadok a odborných skúšok.*
		5. *Záručné listy, návody na používanie všetkých dodaných zariadení v slovenskom jazyku a doklady o zaškolení obsluhy.*

# VYUŽITIE SUBDODÁVATEĽOV

* 1. V prípade, že Zhotoviteľ plánuje realizovať stavebné práce prostredníctvom subdodávateľov, priloží k zmluve o dielo zoznam týchto subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno, a priezvisko, adresa pobytu, dátum narodenia *ako Prílohu č. 2 Zoznam subdodávateľov*. Až do splnenia tejto zmluvy je zhotoviteľ povinný oznámiť objednávateľovi akúkoľvek zmenu údajov o subdodávateľovi.
	2. Zhotoviteľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ spĺňa požiadavky uvedené v ust. § 41 ods.1 písm. b) zákona č. 343/2015 Z.z o verejnom obstarávaní a o zmene a doplnení niektorých zákonov v znení neskorších predpisov (ďalej „ZVO“), ako aj povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho, ktorá udalosť nastane skôr), je Zhotoviteľ povinný oznámiť Objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť Objednávateľovi doklady preukazujúce, že nový subdodávateľ spĺňa podmienky účasti osobného postavenia v rozsahu požadovanom ust. § 41 ods. 1 písm. b) ZVO. Až do splnenia tejto Zmluvy je zhotoviteľ povinný oznámiť Objednávateľovi akúkoľvek zmenu údajov o novom subdodávateľovi.

10.3. Povinnosti uvedené v bodoch 10.1. a 10.2. nie je Zhotoviteľ povinný plniť v prípade

 subdodávateľov, ktorí mu dodávajú tovary.

# ZMLUVNÉ POKUTY A SANKCIE

* 1. Zmluvné strany si pre prípad porušenia povinností vyplývajúcich z tejto zmluvy dohodli zmluvné pokuty a sankcie.
	2. Ak zhotoviteľ odovzdá dielo uvedené v čl. III bod 3.1 po lehote uvedenej v čl. IV bod 4.1, zaplatí zmluvnú pokutu vo výške 5 % z celkovej ceny diela vrátane DPH podľa čl. V bod 5.1 za každý kalendárny deň omeškania.
	3. Ak objednávateľ neuhradí faktúru v dohodnutej lehote splatnosti, zaplatí zhotoviteľom vyúčtované úroky z omeškania vo výške rovnajúcej sa sadzbe podľa § 369 ods. 2 Obchodného zákonníka.
	4. Ak zhotoviteľ nezačne s odstraňovaním vád v čase podľa čl. VII bod 7.6, zaplatí zmluvnú pokutu vo výške 100,- EUR za každý kalendárny deň omeškania.
	5. Ak zhotoviteľ neodstráni vady v dohodnutom termíne podľa čl. VII bod 7.6, zaplatí zmluvnú pokutu vo výške 100,- EUR za každý kalendárny deň omeškania.
	6. Zhotoviteľ zaplatí zmluvnú pokutu vo výške 100,- EUR za každý kalendárny deň, ak mešká s odstránením vád a nedorobkov uvedených v preberacom protokole o odovzdaní a prevzatí diela.
	7. Ak zhotoviteľ poruší ktorúkoľvek z povinností týkajúcu sa subdodávateľov vyplývajúcej z Čl. X tejto zmluvy (napr. neoznámenie zmeny subdodávateľa, nepredloženie dokladov preukazujúcich splnenie podmienok účasti podľa § 41 ods.1 písm. b) ZVO, alebo využitie subdodávateľa, ktorý nespĺňa podmienky podľa § 41 ods.1 písm. b ZVO alebo povinnosť zápisu do registra partnerov verejného sektora), alebo neuplatnenie sociálneho aspektu uvedeného v bode 8.2 tejto zmluvy, zaplatí zmluvnú pokutu vo výške 5% z ceny za dielo, za každé porušenie ktorejkoľvek z vyššie uvedených povinností a to aj opakovane.
	8. Lehota splatnosti faktúr, ktorými sa uplatňujú zmluvné pokuty je do 30 dní odo dňa ich doručenia.
	9. Dojednaním zmluvnej pokuty nie je dotknutý nárok na náhradu škody, ktorá vznikla porušením zmluvnej povinnosti, na ktorú sa vzťahuje zmluvná pokuta.

# ZODPOVEDNOSŤ ZA ŠKODU

* 1. Zhotoviteľ sa zaväzuje vykonať s prihliadnutím na okolnosti prípadu všetky opatrenia, potrebné na odvrátenie škody alebo na jej zmiernenie.
	2. Každá zmluvná strana, ktorá poruší povinnosť zo záväzkového vzťahu, je zodpovedná za škodu spôsobenú druhej strane.
	3. Zmluvná strana, ktorá spôsobila škodu druhej zmluvnej strane spôsobom uvedeným v bode

11.2 zbaví sa zodpovednosti ak preukáže, že škoda bola spôsobená okolnosťou vylučujúcou zodpovednosť.

* 1. Ak vznikne škoda na vykonaných prácach a materiáloch v období, v ktorom je zhotoviteľ povinný sa o ne starať, zhotoviteľ odstráni škodu na vlastné náklady, aby vykonané práce a materiály boli uvedené do pôvodného stavu.
	2. Ak vznikne škoda neoprávneným vstupom zhotoviteľa na pozemky tretích osôb alebo ich poškodením v dôsledku odobratia alebo skladovania zeminy alebo iných predmetov, príp. svojvoľným uzavretím ciest alebo porušením inžinierskych sietí, zodpovedá za túto škodu zhotoviteľ.
	3. Zhotoviteľ zodpovedá za škodu na diele spôsobenú vlastným zavinením počas svojich pracovných postupov, pri odstraňovaní vád v rámci zodpovednosti za vady alebo záruky, ako aj za škodu spôsobenú tými, ktorých použil na realizáciu diela.

# ODSTÚPENIE OD ZMLUVY

* 1. Zmluvné strany sa dohodli, že ak jedna zmluvná strana podstatne poruší zmluvné povinnosti dohodnuté v tejto zmluve, druhá zmluvná strana má právo odstúpiť od tejto zmluvy. Odstúpenie sa oznamuje doporučeným listom s účinkom ku dňu doručenia listu.
	2. Za podstatné porušenie tejto zmluvy považujú:
		1. nepredloženie harmonogramu výstavby pri prevzatí staveniska,
		2. odovzdanie stavby ako celku na zhotovenie inému zhotoviteľovi,
		3. vadné plnenie zhotoviteľa, ktoré napriek písomnému upozorneniu v primerane určenej lehote neodstránil (čl. VIII, bod 8.21),
		4. neplnenie harmonogramu výstavby, ktoré napriek písomnému upozorneniu v primerane určenej lehote neodstránil,
		5. omeškanie objednávateľa pri plnení si svojich finančných záväzkov vyplývajúcich mu z tejto zmluvy voči zhotoviteľovi o viac ako 30 dní,
		6. v prípade, ak dôjde k výmazu Zhotoviteľa z registra partnerov verejného sektora;
		7. v prípade porušenia ktorejkoľvek z povinností týkajúcej sa subdodávateľov alebo ich zmeny (napr. neoznámenie zmeny subdodávateľa, nepredloženie dokladov preukazujúcich splnenie podmienok účasti podľa § 41 ods.1 písm. b) ZVO, alebo využitie subdodávateľa, ktorý nespĺňa podmienky podľa § 41 ods.1 písm. b) ZVO alebo povinnosť zápisu do registra partnerov verejného sektora, má objednávateľ právo odstúpiť od Zmluvy.

# KONTROLA

* 1. Zhotoviteľ je povinný strpieť výkon kontroly /auditu/ overovania súvisiaceho s dodaním predmetu zákazky, a to kedykoľvek počas platnosti a účinnosti predmetnej Zmluvy o poskytnutí nenávratného finančného príspevku medzi príslušným riadiacim orgánom a objednávateľom a to oprávnenými osobami, najmä:
		1. Poskytovateľ a ním poverené osoby;
		2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;
		3. Najvyšší kontrolný́ úrad SR a nim poverené osoby;
		4. Orgán auditu, jeho spolupracujúce orgány (Úrad verejného auditu)a osoby poverené na výkon kontroly/auditu;
		5. Splnomocnení zástupcovia Európskej Komisie a Európskeho dvora audítorov;
		6. Orgán zabezpečujúci ochranu finančných záujmov EÚ;
		7. Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ a poskytnúť im všetku súčinnosť.
	2. Zhotoviteľ sa zaväzuje, že na základe požiadavky Objednávateľa v súlade s požiadavkami príslušných riadiacich a kontrolných orgánov predloží Objednávateľovi akýkoľvek doklad

súvisiaci s predmetom tejto zmluvy a poskytne akúkoľvek súčinnosť pre dosiahnutie účelu tejto zmluvy.

# OSTATNÉ USTANOVENIA

* 1. Zhotoviteľ sa zaväzuje, na základe výzvy objednávateľa, zložiť depozit 10 % z celkovej ceny diela bez DPH, na bankový účet objednávateľa alebo poskytnúť bankovú záruku vo výške 10

% z celkovej ceny diela bez DPH, a to najneskôr do okamihu odovzdania staveniska na základe ustanovení bodu 4.1 tejto Zmluvy.

* 1. Depozit alebo banková záruka sú určené na zabezpečenie náhrady škody a finančných nárokov objednávateľa, ktoré mu vzniknú v prípade porušenia zmluvných povinností v zmysle tejto zmluvy, a ktorej porušenie zakladá nárok na náhradu škody alebo iný finančný nárok pre objednávateľa. Objednávateľ má právo uspokojiť svoj nárok z hodnoty depozitu alebo bankovej záruky.
	2. Objednávateľ sa zaväzuje vrátiť zhotoviteľovi depozit v plnej výške alebo jeho alikvotnú časť do konca mesiaca, ktorý nasleduje po mesiaci, kedy došlo k riadnemu odovzdaniu diela. Pri bankovej záruke sa objednávateľ zaväzuje uvoľniť zhotoviteľovi bankovú záruku v plnej výške alebo jej alikvotnú časť do konca mesiaca, ktorý nasleduje po mesiaci, kedy došlo k riadnemu odovzdaniu diela.
	3. Zhotoviteľ nemá právo požadovať vrátenie depozitu alebo uvoľnenie bankovej záruky počas trvania zmluvného vzťahu.
	4. Objednávateľ nie je povinný odovzdať zhotoviteľovi stavenisko, pokiaľ nie je na jeho účet pripísaná plná výška depozitu alebo zdokladovaná banková záruka. V prípade oneskorenia zloženia depozitu na účet objednávateľa alebo zdokladovania bankovej záruky nie je zhotoviteľ oprávnený sankcionovať objednávateľa za oneskorené odovzdania staveniska.
	5. Zhotoviteľ bude informovať objednávateľa o stave rozpracovaného diela na pracovných poradách, ktoré zvolá zhotoviteľ alebo objednávateľ podľa potreby.
	6. Objednávateľ a zhotoviteľ sa zaväzujú, že obchodné a technické informácie, ktoré im boli zverené zmluvným partnerom nesprístupnia tretím osobám bez jeho písomného súhlasu, alebo tieto informácie nepoužijú pre iné účely, ako pre plnenie podmienok tejto zmluvy, s výnimkou poskytnutia informácií podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
	7. Zhotoviteľ prehlasuje, že k dátumu podpisu tejto Zmluvy o dielo, je zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora v znení neskorších predpisov, pričom sa zaväzuje, že zápis v registri bude aktívny minimálne počas celej doby realizácie diela, až po úplné finančné vysporiadanie zhotoviteľa a objednávateľa. V prípade jeho výmazu počas doby realizácie diela, až po úplné finančné vysporiadanie zhotoviteľa s objednávateľom, je Objednávateľ oprávnený odstúpiť od zmluvy v zmysle ustanovení bodu 13.2 tejto Zmluvy.

# ZÁVEREČNÉ USTANOVENIA

* 1. Táto zmluva nadobúda platnosť dňom jej podpisu oboma Zmluvnými stranami a účinnosť kumulatívnym splnením nasledovných podmienok:
* deň nasledujúci po dni jej zverejnenia v súlade s príslušnými Právnymi predpismi Slovenskej republiky;
* dňom doručenia správy z kontroly dokumentácie verejného obstarávania, ktorým bolo verejné obstarávanie schválené v rámci jeho administratívnej kontroly (doručenie správy zo štandardnej ex-post kontroly).
	1. Meniť alebo dopĺňať obsah zmluvy je možné pri dodržaní § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, len formou písomných očíslovaných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán a účinné dňom nasledujúcim po dni zverejnenia na webovom sídle objednávateľa, za predpokladu že dodatok bol správou z kontroly vykonanej Poskytovateľom schválení bez zistení.
	2. Ak sa zmluvné strany v prípade rozporov ohľadne zmeny alebo zrušenia záväzku vyplývajúceho z tejto zmluvy nedohodnú, požiada jedna zo strán o rozhodnutie súd.
	3. Zmluvné strany prehlasujú, že právne vzťahy neupravené touto zmluvou sa riadia obchodným zákonníkom platným pri podpise zmluvy obidvomi zmluvnými stranami a právnym poriadkom SR.
	4. Zmluvné strany vyhlasujú, že túto zmluvu uzatvorili na základe vlastnej vôle, zmluva nebola podpísaná v tiesni, za nápadne nevýhodných podmienok, zmluvu si prečítali, jej obsahu rozumejú a na znak súhlasu ju podpisujú. Podpis zmluvy je prejavením súhlasu s celým jej obsahom.
	5. Neoddeliteľnou súčasťou tejto zmluvy je:

Príloha č. 1 – Rozpočet – *predkladá sa do ponuky*

Príloha č. 2 – Zoznam subdodávateľov – *predkladá sa najneskôr v čase uzavretia Zmluvy*

* 1. Táto zmluva je vypracovaná v piatich vyhotoveniach, z ktorých tri si ponechá objednávateľ a dve zhotoviteľ.

Vo Vyšnom Orlíku dňa...................... V ............................ dňa .....................

Za objednávateľa: Obec Vyšný Orlík Za zhotoviteľa:

# ............................................................ ..........................................................

 **Mgr. Ján Džupin**

 starosta obce